कबीर के बहाने समझिए कॉम्पिटिटिव एग्जाम्स पर जीत की राह
"आदमी पत्थर से नहीं बना है। वह महसूस करता है, वह दुखी होता है, वह प्यार करता है। और यही भावनाएं हैं जो उसे मानव बनाती हैं।" ~ पाउलो कोइलो मनुष्य जागता रहे या सोता, जब तक जीवित है, इमोशंस से भरा होता है। कभीUnder the pretext of Kabir, understand the way to win competitive exams
"आदमी पत्थर से नहीं बना है। वह महसूस करता है, वह दुखी होता है, वह प्यार करता है। और यही भावनाएं हैं जो उसे मानव बनाती हैं।" ~ पाउलो कोइलो
मनुष्य जागता रहे या सोता, जब तक जीवित है, इमोशंस से भरा होता है।
कभी खुश, कभी दुखी, कभी बोर, कभी डरा हुआ, कभी क्रोधित, कभी गिल्टी, कभी चिंतित, कभी शांत, कभी एक्साइटेड, तो कभी यादों में डूबा हुआ। विशेषज्ञों के अनुसार मनुष्यों में भाव या इमोशंस 25 तरह के होते हैं।
क्या हम इन इमोशंस का उपयोग कॉम्पिटिटिव एग्जाम में अपनी सफलता के लिए कर सकते हैं? क्या एग्जाम में सफलता का एक बड़ा हिस्सा हमारी इमोशनल स्टेबिलिटी से जुड़ा होता है? क्या इमोशनल भटकाव बड़ी विफलता का सबब बन सकता है? आइए जानते हैं।
भारत में प्रतियोगी परीक्षाओं के लिए अक्सर न केवल एकेडमिक एक्सीलेंस बल्कि इमोशनल फ्लेक्सिबिलिटी की भी आवश्यकता होती है। उम्मीदवार अपनी परीक्षा की तैयारी में महत्वपूर्ण समय और प्रयास लगाते हैं और इमोशंस को प्रभावी ढंग से मैनेज करना उनकी सफलता में बड़ा रोल प्ले कर सकता है। आज हम इसी विषय पर बात करेंगे।
पॉजिटिव इमोशंस की ताकत
यहां हम तीन पॉजिटिव इमोशंस की ताकत पर बात करेंगे कि कैसे वे आपको कॉम्पिटिटिव एग्जाम में सफलता के करीब ले जा सकते हैं।
1) कॉन्फिडेंस या आत्मविश्वास- धीरे-धीरे रे मना, धीरे सब कुछ होय, माली सींचे सौ घड़ा, ॠतु आए फल होय
किसी कार्य को करने या किसी चीज के प्रति आत्मविश्वास का रवैया मनुष्यों में उस कार्य या वस्तु के प्रति उसके कम्फर्ट लेवल से आता है।
यदि आपने गणित का कोई प्रश्न बहुत बार किया है या आपको उसकी कन्सेप्चुअल अंडरस्टैंडिंग पूरी है, तो आप उसे कॉन्फिडेंस से सॉल्व कर पाते हैं, अन्यथा नहीं। जब आप को खुद पर भरोसा होता है, तो आप पॉजिटिव माइंडसेट सकारात्मक मानसिकता के साथ परीक्षा देते हैं और आपके अच्छा प्रदर्शन करने की संभावना अधिक होती है। पॉजिटिव माइंडसेट आपको चुनौतीपूर्ण सवालों से निपटने, अच्छे निर्णय लेने और सेल्फडॉउट को दूर करने में मदद करता है।
यदि आपको किसी क्षेत्र में कॉन्फिडेंस का इमोशन नहीं आ रहा है तो आप पहले छोटे स्तर पर सफलता हासिल करें और फिर उसे धीरे-धीरे आगे बढ़ाएं। उदाहरण: आप अपनी इंग्लिश वोकैब्युलरी तेजी से नहीं बढ़ा पा रहे हैं तो रोज केवल दो-या तीन नए शब्द सीखें और अपने दैनिक जीवन में उपयोग करें। धीरे-धीरे उस क्षेत्र में आपका इंटरेस्ट और कॉन्फिडेंस दोनों बनने लगेगा।
कबीरदास का दिया ये मंत्र याद रखें "धीरे-धीरे रे मना, धीरे सब कुछ होय, माली सींचे सौ घड़ा, ॠतु आए फल होय।"
2) मोटिवेशन या प्रेरणा– जहां चाह, वहां राह
किसी कार्य को करने का मोटिवेशन ही, लम्बे और कठिन स्टडी सेशंस को झेलने, फोकस बनाए रखने और लगातार प्रयास करते रहने का कारण होता है।
तो सवाल ये है कि मोटिवेशन आएगा कहाँ से?
अलग-अलग लोगों में यह इमोशन अलग-अलग कारणों से होता है। किसी के लिए केवल पैसा, किसी के लिए नाम, किसी के लिए माता-पिता या किसी और करीबी रिश्तेदार से इमोशनल बॉन्डिंग के चलते उनके सपने पूरी करने की इच्छा, अच्छा जीवन-साथी प्राप्त करने की इच्छा आदि कुछ भी हो सकती है।
कुछ में तो स्वयं का एक्सीलेंस साबित करना भी मोटिवेशन होता है।
आपको अपने मोटिवेशन का सोर्स पता होना चाहिए। मैंने ऐसे स्टूडेंट्स देखे हैं जो सभी कॉम्पटेटिव एग्जाम में केवल इसलिए बैठते थे क्योंकि उससे माता-पिता को खुशी मिलती थी। शायद इसी कारण से वे लिखित परीक्षाओं में तो सफल होते थे लेकिन इंटरव्यू में नहीं।
मंत्र है - जहां चाह, वहां राह - चाह बनाइये, राह अपने आप बनेगी।
3) खुशी और उत्साह - जिन खोजा तिन पाइया, गहरे पानी पैठ, मैं बपुरा बूडन डरा, रहा किनारे बैठ
उत्साह से भरा हुआ व्यक्ति कभी नहीं थकता।
जब लोग वास्तव में वे जो पढ़ रहे हैं उसका आनंद लेते हैं और इसे उत्साह के साथ अपनाते हैं, तो वे सीखने की प्रक्रिया में अधिक व्यस्त और लीन हो जाते हैं। इस इमोशनल इन्वेस्टमेंट से चीज़ों को याद रखना, प्रॉब्लम सॉल्विंग में रचनात्मकता में वृद्धि, और ओवरऑल पॉजिटिव अनुभव होता है।
इसलिए अपने खुशी और उत्साह को बनाये रखें।
मंत्र फिर से कबीरदास जी का है - 'जिन खोजा तिन पाइया, गहरे पानी पैठ, मैं बपुरा बूडन डरा, रहा किनारे बैठ' अर्थात जो कोशिश करेगा उसको कुछ न कुछ अच्छा परिणाम मिलेगा ही, इसलिए क्या मिलेगा, सफल होंगे या नहीं की चिंता छोड़ कर खुशी खुशी आपके हाथ आज जो भी काम है उसे पूरा करें।
तीनों का आपसी चक्र 
ये तीनों इमोशंस तालमेल में काम करते हैं, एक तरह के चक्र का निर्माण करते हैं। आत्मविश्वास से प्रेरणा को बढ़ावा मिलता है और उससे उत्साह सीखने की प्रक्रिया को सुखद बनाए रखता है। उसी तरह अधिक उत्साही व्यक्ति अधिक आत्मविश्वास से भी भरा होता है।
उम्मीद करता हूं, आपको खुद का इमोशनल मैनेजमेंट का सही रास्ता दिखा होगा!
आज का करिअर फंडा है कि कॉम्पिटिटव एग्जाम की तैयारी में प्रभावी ढंग से इमोशनल इन्वेस्टमेंट को नजरअंदाज न करें।
कर के दिखाएंगे!